CELEX: 62014FN0028
Language: da
Date: 2014-03-28 00:00:00
Title: Sag F-28/14: Sag anlagt den 28. marts 2014 — ZZ mod EU-Udenrigstjenesten

16.6.2014   
            
            
               DA
            
            
               Den Europæiske Unions Tidende
            
            
               C 184/44
            
         Sag anlagt den 28. marts 2014 — ZZ mod EU-Udenrigstjenesten
   (Sag F-28/14)
   2014/C 184/73
   Processprog: fransk
   
      Parter
   
   
      Sagsøger: ZZ (ved advokaterne J.-N. Louis og D. de Abreu Caldas)
   
      Sagsøgt: EU-Udenrigstjenesten (EEAS)
   
      Søgsmålets genstand og beskrivelse af tvisten
   
   Annullation af de afgørelser, der er truffet af EU’s højtstående repræsentant, om at opsige sagsøgerens kontrakt som midlertidigt ansat, afvise at høre ham vedrørende den udviste psykiske chikane, afvise hans anmodning om at udpege en ekstern undersøgelsesleder og registrere hans klage som en ansøgning.
   
      Sagsøgerens påstande
   
   
               —
            
            
               Annullation af afgørelsen af 20. december 2013, truffet af EU’s højtstående repræsentant, næstformand i Europa-Kommissionen, om at opsige sagsøgerens kontrakt som midlertidigt ansat som omhandlet i artikel 2, litra e), i ansættelsesvilkårene for de øvrige ansatte med virkning fra den 31. marts 2014.
            
         
               —
            
            
               Annullation af afgørelsen truffet af EU’s højtstående repræsentant, g næstformand i Kommissionen, om at afvise at høre sagsøgeren, selv om han udtrykkeligt havde anmodet derom i følgebrevet til sin klage af 9. december 2013 over Chief Operating Officer i EU-Udenrigstjenesten vedrørende psykisk chikane.
            
         
               —
            
            
               Annullation af afgørelsen truffet af EU’s højtstående repræsentant, næstformand i Kommissionen, om afslag på sagsøgerens ansøgning om udpegning af en ekstern undersøgelsesleder af højt niveau, der kan dokumentere stor erfaring inden for de arbejdsforhold, der gælder i EU-institutionerne, og en upåklagelig upartiskhed, med henblik på at fastslå de faktiske omstændigheder, drage konklusioner heraf og fremsætte henstillinger til EU’s højtstående repræsentant, næstformand i Kommissionen, om hvilke foranstaltninger, der skal træffes, som følge af den nævnte klage.
            
         
               —
            
            
               Annullation af afgørelsen truffet af EU’s højtstående repræsentant, næstformand i Kommissionen, om at registrere hans klage som en ansøgning og lade den behandle af GD HR.D.2 »Retslige anliggender, kommunikation og relationerne med interessenter«, hvis medlemmer ikke er i samme lønklasse som eller har ledelsesfunktioner i forhold til den tjenestemand, over hvem klagen er indgivet.
            
         
               —
            
            
               EU-Udenrigstjenesten tilpligtes at betale sagens omkostninger.